|18-08-2014, 08:43 AM||#16|


][ فريق تطوير الزين ][


رد: رواية نافذة حب كاملة , رواية بدون ردود
البـــــــــــــــــــــــــ(15)ـــــــــــــــــا رت
طائرتي..
اريد تلك الطائره ياصاح.....
اريد تلك الطائره لكي احلق بعيدا عن الدنيا...
اريد تلك الطائره لاذهب للسماء الصافيه لعلي ارى منها من ملأ قلبي بالحزن ....
اريد تلك الطائره فـ ابي وامي بإنتظاري..
فؤادي معك يا ابي,,,,,,,
دخلت المطبخ وابتسمت من اللي شافته
كان على سلة السندوتش 4اوراق وفي كل ورقه كان مكتوب عبارات لها سحبت السلة وجلست على الطاوله اخذت الورق وضحكها كل ماله يزيد على اللي مكتوب في اول ورقه
<<امممممممممم اسمعي ترا اللي محشي باللحم هذا من صنع يد هديلو انصحك ماتاكليه لانك سيييييييده على المستشفى او الحمام وحنا بصراحه ماقدرنا على الرادارات كل شوي ..قمرهم كلهم سهاد>>
<<عذووورتي الحمدلله على سلامتك ياحياتي انا عاد حشيت لك بالمربى اللي تحبييه ووووووبالعافيه على قلبك ..شهود>>
<<من الاخر اذا ما اكلتي اللي سويته لك باقتلك..الجميله هديل>>
<<كليها كلها ولاتخلي شي وبتلقين عصيرك المفضل بالثلاجه ..لموووو>>
طوت كل ورقه لوحده ودخلتها بجيب بجامتها السبورت وناظرت لنافذه المفتوحه حست بالجو بدا يبرد وجى على بالها تطلع برا وتاكل على راحتها
دخل البيت وكان هدوء ومظلم ماعاد انارة الدرج مشى ببرود وصعد الدرج بس حس بحركه تحت رجع نزل بخفه وتوجه لجهة الصاله ناظر فيها بس ماشاف احد من الظلمه ..ركز على الكنبه المقابله للباب وشاف احد متمدد عليها
:اذا عاجبك الجو تعال شاركني بالنومه هنا
ابتسم عادل باستخفاف:وش معاه المدير نايم بصاله
قلب طلال على جنبه وصار مواجهه لعادل اللي واقف عند الباب: وش عليك انت مني المدير ينام بالمكان اللي يعجبه
عادل وهو يتكى على الباب ويدخل يده بجيب بنطلونه:ياترى بعد زواج هالمدير وين بينام
طلال :بهالبيت طبعا
عادل باستخفاف: هههههه يعني كنت فاهمك غلط
طلال: يعين الله اخوي ويفهمني غلط
رجع تمدد على ظهره وغمض عيونه وهو يقول: لو عجبك الجو حياك
وقف عادل زين وطلع يده من جيبه ناظر لطلال بنظرة برود وبعدها لف عنه طالع لغرفته
فتح طلال عيونه : الله يهديك ياخوي
سمعت اصوات بكا وصراخ طلعت من غرفتها وهي مرعوبه شافت هنادي واقفه عند الدرج وتناظر للي تحت
نادت عليها بخوف: هنادي
رفعت هنادي راسها وبعيونها دموع
سمر زاد خوفها:هنادي وش صار
هنادي ببكى: سامر
قلبها ينبض بسرعه واطرافها بردت :وش فيه
بكت هنادي ولاعاد كملت
مسكت سمر على قلبها من خوفها على توأمها مشت تحت وهي مرعوبه من صوت بكا امها وصوت خالتها اللي تهديها وبدر اللي ماسك سماعة التلفون ويسب في اللي يكلمه
نزلت بخطوات خايف لكن....
اظلمت عليها الدنيا ولاعاد حست بشي من كلمة بدر اخوها
انتهت من اكلها وهي تحمد الله رفعت راسها لسماء وابتسمت على افكارها: ليتني اقدر اطير
رفعت اصبعها وهي تعد النجوم اللي مستحيل تقدر تعدها من كثرتها
فجاءه حست بيد على عيونها ويد على فمها بردت روحها من الخوف ولا حاولت انها تقاوم من الخوف
:ليتني اقدر اطير معك
تنفست براحه من الصوت اللي عرفته رفعت يدها وضربته على كتفه بقوه
ضحك راكان وابعد يديه من عيونها وفمها: اخبار الحلوه اللحين
ناظرت له عذاري من طرف عينها ولا ردت عليه
راكان: هههههههههههه ما اقدر انا على نظراتك ترا
عذاري: هههههههه مالت عليك بس وش معاك صاحي لين اللحين
راكان تنهد بكذب: اشغال الدنيا وانا اخوك
عذاري: ههههه من زود اشغالك يعني
راكان بضحكه: والله انا ماشغلي الا مع متعب ولا اشغال الجامعه طررررر ولا افكر فيها
عذاري: ههههههه وربي جدي صادق مامنك منفعه ابد
راكان بنظره حاده: اثاري الشيبه يحش فيني من وراي
عذاري: هههههههههههههههههه لايسمعك بس
ابتسم راكان لضحكها وناظر لسلة اللي بجنبها : وشو ذا
عذاري : سندوتش عملولي البنات وبقي واحد
سحبه راكان واكله بلقمه وحده: يم يم وربي مو هينات
ابتسمت عليه عذاري وحطت راسها على كتفه وهي تحمد ربي بسرها
رن جواله رنه وعرف انه راكان ناظر في نايف اللي جلس يقرا المسج اللي وصله وقلب ملامحه بسرعه
لف بنظره على حسام واشر له براسه
قام نايف :المعذره منكم يا الاجاويد ترا انا مضطر امشي اللحين
قاطعه الجد: وين تمشي بهالليل بيت الليله هنا والصباح رباح
دنق نايف على راس الجد وباسه: تسلم ياعمي وذا من كرمك بس ولد عمتي مسوي حادث ولزوم اني اكون معاهم اللحين
ابو سطام: انا لله وانا اليه راجعون عسى مابه شر
نايف: العلم عند ربي ياعم انا لجل كذا ناوي امشي اللحين وان شاء الله مابه خلاف
الجد: اجل خذ معك واحد من العيال
نايف: تسلم ياعم معي مساعدي يوسف لاتتعبو انفسكم
الجد: مابه تعب خذ معك سطام لجل يطمنا
نايف باستسلام : اجل توكلنا على الله
قام الجد وابو سطام وابو هدى بيوصلوه لين الباب بس حلف عليهم مايقومون مشى لبرا مع سطام وهو يدعي بسره انه يشوفها
سطام عينه على نايف مانزلها مروا من عند حسام اللي ماسك الجوال وهو يقول : اجل لا اوصيك يابو الروك سلم لي على عذاري
لف نايف على حسام بقوه والوساوس بدت تشتغل براسه
ابو الروك ابو الروك ليكون يقصد راكان يعني هووو اللحييييييييين مع عذاااااااري
ابتسم سطام على ملامح نايف رفع يده لكتف نايف: وش فيك وقفت ناسي شي
لف بعينه على سطام:هاه لا مو ناسي شي
سطام: اجل تفضل
مشى نايف مع سطام والغضب ياكل قلبه
ضحك حسام بداخله رفع الجوال لاذنه : خذ عذاري وتعال قرب البوابه
راكان بضحكه:وربي ان هالسطام بيجيب لي بلوه
فتحت عيونها بتعب وناظرت بهنادي اللي تناظر لسمر بلهفة
جلست سمر وساعدتها هنادي ...رفعت يدها على لراسها:احس بدوخه
هنادي: ايه بتحسي فيها لين بكره لانك تطحتي على راسك
تذكرت سمر وقالت ببكا :سامر وينه
هنادي:ارتاحي سامر بخير
سمر:لاتمزحين معي سمعت بدر باذني لما قالوله سامر مات
هنادي :والله ما امزح سامر بخير بس حصل له كسر برجله واللي مات صاحب السياره الثانيه
سمر:كذاااابه خليني اشوفه
هنادي:اوف منك لحظه اتصل على بدر اول
حطت راسها على رجولها وبشعور الراحه اللي حاوطها دخلت في بكا طويل خرع هنادي
دخل الجوال بجيبه بعد ماقال ليوسف يشغل السياره لف براسة لجهة الصوت القريب من البوابه ...ذا صوت راكان..
مشى بخطوات متثاقله لجل يشوف راكان مع مين
بهتت ملامحه وانعقد جبينه من اللي شافه
قفل من حسام ورجع لعذاري شافها ترسم على التراب بمصاصة العصير اللي كان معاها: عذاري
رفعت راسها: هلا
راكان: وش رايك نتمشى
عذاري بضحكه: وش معاه سفير الحب اليوم
راكان : هههههههههههههههههههههههههههههههه سفير الحب طفشان ومن ورا هالطفش بينحفر قبره اليوم
توسعت عيونها:وش هالكلام
راكان: ههههههه ولاشي واللحين بتقومين ولا اضف وجهي
خافت عذاري من اخر كلامه وقامت بسرعه لاخوها مسكت بيده بقوي بس هو فك يده منها ولفها على كتوفها
عذاري: اوعدني ماعاد اسمع هالكلام منك
عض راكان لسانه باسف: اووووك على هالخشم
عذاري بخوف من فقدان أي غالي عليها جلست تناظر له ولا نزلت عينها ابد
تخرعت من الصرخه اللي سمعتها
رفع راكان راسه وابتسم بمكر
نايف وهو قابض على يده: ياحــــيووووووووووووووان
ركض لراكان ودف عذاري عنه ووجه له لكمه على خده سحب راكان من قميصه والغضب ماليه: هذا وانت تدري انها حليلتي
سحب سطام راكان من نايف بقوه وقال ببرود:من بدايتها قمت تشك اجل لو عاشت كل عمرها معاك وش بتسوي
رفع نايف اصبعه لوجه سطام: انت مالك دخل انا كلامي مع السافل اللي وراك
مسح راكان الدم اللي نزل من فمه وقال بضحكه لنايف:حسيت بحرقة عمي اجل انقلع برا
متشبثه بحسام بخوف وشهقاتها ملت المكان
صرخ سطام على حسام: ابعدها من هنا
نايف جن جنونه من شكلها مع حسام ..كيف مايحجبوها منهم كيف هي مو صغيره خلاص كبرت صارت بالغ ياناس بااالغ ..
قطع تفكيره سطام:واللحين تبينا نمشي ولا بتجلس معنا
ما ابعد نظره عن حسام اللي محاوطها وشهقت بكاها واصله لعنده ابتعدت كثير واختفى زولها من ورا الشجر
رفع نظره بحده لراكان:اقسم برب الكون ان تقربت منها او تمنيتها بيوم والله ان مايصير لك خير
راكان: مو انت اللي تكتبلي الخير وتزيله واذا بتستقوي علي مثل ما استقويت على عمي فذا بعدك يااالنسيب
نايف: اللي بيني وبين عمك ماحد له دخل فيه وان كان ودك تعرف وش اللي بينا باقولك اللي بينا هي زوووجتي
لف عنهم وكمل كلامه:انا اخاف ربي في نفسي وفي عرضي لان اعرف ان العرض دييييييين وبنت عمك هي كل عرض لي فلا تفكر لو مجرد تفكير انك تتمناها في يوم
مشى عنهم ونار الغيره ما انطفت ولاراح تنطفي لين تكون عنده
ضرب راكان سطام بظهره:الحق علي باموت
لف سطام على راكان: اخخخخخ فكك انعوج
فتح راكان عيونه على وسعها: قل والله
تقهق سطام :لا بس عدله شوي
راكان بعصبيه: حمار مره ثانيه لاتخليني الشخصيه الرئيسيه بمسلسلك
سكت سطام:وش رايك فيه
راكان وهو يتلمس فمه:فـــــــــيل
سطام: هههههههههههههههههههههههه الله يقلع شيطانك
راكان: والله يده تقل حديد مو يد
سطام: ههههههههههههههههههه راحت يد الرجال
رفع راكان عينه لسطام: عمي الله يرحمه عرف يختار زوج بنته
ابتسم سطام ومشى من عنده: باروح اشوف عذاري
<<يمكن تعرفت عليه>>
ركب السياره وطبق بالباب بقوه
يوسف ببروده:ترا اقساطها باقي ما انتهت
ناظر فيه نايف بنظره حاميه وبادله يوسف بنظراته البارده
لف نايف وجهه لقدام: اسف
ابتسم يوسف وحرك السياره بهدوء تاااااااااام
حاول معها بدر انها تشوفه بكره بس اصرت الا تشوف اليوم راح توسط لها ابوها عند مدير المستشفى بما ان الزيارات انتهت لين مارضي يدخلها خمس دقايق
دخلت عليه وشافت رجله معلقه وماليها الجبس رفعت عينها لوجهه شافته يلعب بالجوال مشت بسرعه له وضربته بقوه على بطنه
سامر بالم: ووووجع
سمر: يوجعك يالحمار انا كم مره قلت لك هياط البزارين خله السياره مو لعبه
سامر بضحكه:يازيني زيناه توأمي تخاف علي
سمر ببكا: حرام عليك
ضحك سامر وسحبها له وهو ينكت على وجهها المنتفخ من البكي
بدر من عند الباب: سبحان من خلقكم الوجيه متشابهه والطباع متنافره
سامر:نادى لنا نيوتن لجل يجذب المتنافر منا
بدر: لا والله ما ابيه ينتحر المسكين
سمر:حتى هالميت ماخلوه بحاله اتقوا الله بانفسكم
سامر وبدر: هههههههههههههه
بعد ما هدت سألت : من ذا اللي ضرب راكان
ناظر لها سطام : واحد من اصحاب راكان
عذاري: وليه تهاوش مع راكان
سطام:راكان يستاهل عمل له مقلب وهو المسكين صدقه
عذاري: يعني تصالحو
ابتسم سطام على طفولتها: ايه تصالحو
نفثت براحه:الحمدلله والله خرعوني
سطام : انتي شفتيه
عذاري :ماشفت الا طوله بس
حسام:هههههههههههههههههههههههه يعني شفتي المهم منه
لكزه سطام :ههههه ايه ايه
عذاري بتعجب من حالهم: الحمدلله والشكر
صعدت لفوق وخلتهم وهي تفكر بصوت صاحب راكان اللي مو غريب عليها
حسام: لو جدي شافك هنا وش بتقوله
سطام: ببساطه باقوله حلف علي ما اتعب حالي وجلست
حسام:ههههه الله يعينك على عصاه
الا وين راكان
ضحك سطام من ذكر راكان: راكان يكمد فكه ههههههههههههههههههههههه
الساعه 8 الا ربع صباحا
نزل وشماغه في يده شاف امه جالسه في الصاله وعندها فوزيه زوجة اخوه كريم وسلوى زوجة اخوه علي
ناصر: احم احم
تحجبن ام خالد وام طلال من دون مايغطين وجوههن لانهم متعودين على ناصر وهو بحسبة عيالهن
الجده شريفه: تعال ياناصر مابه حد غريب
دخل المقلط: السلام عليكم
الكل: وعليكم السلام
راح لامه وباس على راسها ويديها: صبحك ربي برضوانه يالغاليه
الجده:ربي يصبحك بالخير
لف على حريم خوانه:شخباركم يا ام طلال وام خالد
فوزيه وسلوى: بخير جعلك للخير
الجده : فطرت
ناصر: معك العافيه مالي نفس اللحين
الجده:طالع لدوامك
ناصر : ايه تامريني على شي
الجده: ربي يحفضك ابيك ترسل عثمان مع السياره نبي نروح نتسوق انا وحريم خوانك
ناصر: على هالخشم
الجده: يسلمه ربي
سحب له حبتين من التمر وسلم وطلع
صادف حنان بالحوش راح لعندها : هلا وغلا بالزين
حنان بابتسامه: هلا فيك
مد لها يده وصافحته لكنها سحبها وسلم عليها خد
لانه يدري انها تكره السلام على الخدود بسبب الشعر اللي بخده
حنان: ييييييييييييع ابعد عني
ناصر: هههههههههههههه ماحد يصبح عليك مع هالوجه
حنان بقرف:صبح علي بس مو بهالخدود
جت مشاعل تركض من بعيد : عموووووووووووووووو
رفع راسه وشافها تركض باتجاهه رفع ثوبه : يلا سلام
ما ادركت حنان الا وهو منحاش ضحكت من قلب على حركات عمها
وصلت مشاعل وهي مستغربه: وش فيه
حنان بضحكه: علمي علمك
طنشت مشاعل وركضت لجوا عند جدتها
للمعلوميه>>عيال الجده شريفه كلهم ساكنين بجنب بيتها يعني كلهم بحوش واحد الا بنتها ساكنه بعيد عنها وخالد ساكن بشقه بنفس الحي لين مايخلص بيته>>
دخل الشركه بكل هيبه وقف عند المصعد وانتظره لين فتح صعد على طول وضغط الدور الرابع الدور اللي فيه مكتبه بعد دقيقه ونص انفتح المصعد لف على اليمين وسلم على السكرتير ودخل مكتبه عقد جبينه من الريحه اللي شمها بمكتبه تقدم شوي وفتح عيونه من اللي شافه..
حست بشي ينغزها بجنبها حركت يدها بالهوا تبي تشوف وش هالشي لمست شي وقبضت يدها عليها فتحت عيونها وهي تحاول تبعد لانها عرفت هالشي
الجده هيا: كيف شفتيها حلوه
صرخت ندى وقامت بسرعه من السرير : وربي ان تفكيرك اجرامي
الجده هيا: وشو كانك تسبين
ضحكت ندى : افا يمه انا اسب ماهقيتها والله منك بس عاد انتي تعرفين عصاك وعلومها
رفعت الجده حاجبها :اجل انقلعي تحممي وانزلي بسرعه بنروح عند خالتك سعاد امس سامر صار عليه حادث وبنروح عندها
ندى بشهقه: وشلونه اللحين
جلست الجده على السرير: تقول بخير ماغير انكسرت رجله واللي صدمه توفى
ندى بحزن : ياحياتي
الجده: عجلي لجل نروح نعزي مع خالتك وبناتها
حركة راسها بالموافقه ودخلت الحمام بسرعه
انتـــــــــــــــــــــــهى


|18-08-2014, 08:43 AM||#17|


][ فريق تطوير الزين ][


رد: رواية نافذة حب كاملة , رواية بدون ردود
البـــــــــــــــــــــــــــ (16) ــــــــــــــــــــــــــــارت.
عِندٌ مَغٌيبَ الشَمَس وسَكَون المَݢاﻦ
تَحتٌ تلـﮓ الشَجرْه وبجاَنبَ بِركةَ الماءَ البَاردهَ إلتَقَيتُ بــــــــــه,,,
مشى لمكتبه واخذ حافظة الاقلام الخشبيه ورماها على ناصر وخالد
ضربت بظهر ناصر اللي التفت وقال بفمه المليان اكل: اييييييييييييييييييييييييييييييييييييييييي
خالد:هههههههههههههههههههههههههه ..ناظر لطلال المعصب وسكت..
طلال: اللحين بافهم مالقيتوا الا مكتبي تفطرون فيه انتوا وهالريحه
ناصر بقهر: ايه مالقينا الا مكتبك
خالد بوشوشه:رحمة الله عليك يانويصر
طلال بحده:اياني واياكم اشوف رقعة وجيهكم بهالمكتب
ناصر وهو ياكل لقمة ثانيه:مكتبك هو طوارئ الحمايه لي
طلال بمكر: اهاا قول كذا يعني منحاش من عند شريفه ماتبي تفطر من لبنها
غص ناصر بلقمته لما شاف المكر بعيون طلال
رفع طلال جواله وضغط على الغاليه بعد رنتين جاه صوت جدته العالي: الووووو
بضحكه على وجهه ناصر اللي انقلب:السلام عليكم
الجده شريفه: وعليكم السلام
طلال وهو يقهر ناصر اللي يدور لشي يرمي به طلال: شخبارك يالغاليه
الجده شريفه: اخلص مالك ساعه من وقت ماصبحت علي وش عندك
انقلب وجهه من الفشيله وضحك خالد لانه عرف رد جدته
طلال : ابد يالغاليه بس حبيت اعلمك بناصر
عقدت جبينها: وش بلاه
طلال بمكر: شاري فول ولحم وجالس يفطر منه يقول مايبي لبنك
ناصر: يمممممممممه ترا يكذذذذذب لاتصدقيه
الجده ولاول مره تقولها: عليه بالعافيه خله يفطر لين يشبع اياني واياك تلعوزه ياطليل واللحين يلا اقلب وجهك وراي اشغال ....قفلت
سكت طلال لوقت يستوعب اللي انقال له تدارك نفسه واطلق ضحكه كاذبه: ايه عليك فيه لا اوصيك يلا في امان الله يالغاليه
دخل الجوال بجيبه وناظر لناصر المعصب وخالد اللي مصغر عيونه فيه وكانه عرف لعبته : وش فيكم كملوا فطوركم,, جلس على منصة الاجتماع اللي بمكتبه وهو ماسك ضحكته على فشيلته عند جدته
ابتسم على ذكره مشابهه لهالموقف صرخ بفرحه من الشعور اللي خالجه: هـــــــــــــــــدى
التفتوا ناصر وخالد له وضحكوا على حاله كان يدور بالكرسي من فرحته
رجع ناصر لصحن اللي قدامه:تحمل كثير خله يفرح هالوقت
خالد وعينه على طلال:الله يسعده
مَر اسبَوَعْ
4\6\1429
طلعت من المجلس وهي متوتره رفعت راسها على اصوات بنات عمتها اللي جالسين يلعبون مع اخواتها بالصاله
:هدى
لفت بعينها وشافت عذاري وبيدها عصير برتقال:هلا
عذاري: وش فيك
هدى: ولاشي
عذاري بابتسامه: اجل تعالي العبي معانا
حركت راسها بالموافقه ومشت قدام عذاري اللي مستغربه من حال هدى
رجعت عيونها لشي اللي كان تناظر له كانت غرفة امها وابوها تنهدت بألم كل مادخلت بيت ابوها تحس بتعب كل شي موجود فيه يذكرها فيهم خالها يحيى مارضى الا انه يسكن بإيجار وتسجل هالبيت باسمها وصار الايجار يجيها هي ..غرفة امها وابوها وغرفتها مثل ماهي مارضى خالها احد يسكن فيها ...نزلت يدها لجيبها وتلمست المفاتيح بلعت غصتها واخذت نفس .دخلت الصاله وابتسامه حلوه تزين وجهها
تعثرت وانكبت دلة القهوه اللي ماخذتها لابوها قامت بسرعه وهي تتاسف
ناظر لها ابوها بنظره غريبه عليها وفجأه جرحها بكلمه تمنت انها ماسمعتها: ليتك ما انولدتي ياحياة
رمى بالجريده في الارض وقام لغرفته وغصة قهر شابه بقلبه على بنته
انتفضت من الخوف وكلمته ترن باذنها صرخت بألم وهي تضرب على صدرها جلست بوسط الصاله وهي تنحب حظها: ايه يابه ليتني ما انولدت ليتني مت اااه ليتني مت يايبه ليتني ما انولدت ااااه ياقلبي ااه
ركضت ام خالد من المطبخ على صراخ بنتها احتضنتها بقوه تهديها بس قهر طفلتها اكبر من انها تتحمله
بكت مشاعل على حال اختها وعلى قسوة ابوها معاها : ليه هي بذات يايبه
نزل سعد من غرفته مفزوع شاف اخته منهاره بحضن امه اللي تهديها بألم وهم على حالها ..حرام والله حرام يايبه..
قفلت من مريم بنتها وهي تناظر لنايف اللي جالس يطقطق على الاب توب
الجده هيا:سمر باقي لها شهر وتتخرج وش رايك تملك اللحين
رفع راسه بصدمه لها:لا
الجده هيا: وليه مو انت اشترط انها تخلص دراستها بلاول. يعني انك ماتبي وحده تدرس
نايف بورطه:ما ابي اشغلها اللحين خليها تتخرج وبعدين يصير خير
الجده هيا بعصبيه: يعني اللحين تقنعني انك تبيها
سكت نايف ولاحب يرادد جدته
الجده هيا:كنت مزعجني تبيها وتبيها ويوم جاتك الفرصه هونت عنها مو معقوله بزر تغير رايك
نايف بهدوء عكس اللي داخله:يمه الله يخليك قفلي على هالسالفه
الجده هيا: باقفل عليها ياولد سعود لان البنت جاها من يستاهلها
ناظر لجدته من غير فهم
الجده هيا وهي تدرس ملامحه: جاها خاطب وبتوافق عليه....قامت وهي تقول..
بغيت لك السعاده بس انت مابغيتها لنفسك يانايف
..مشت لغرفتها وهي مصره تشوف هالعذاري اللي غيرت ولد ولدها ...
ناظر لجدته لين ما اختفت ..ماانكر اني احب سمر ومتلهف ابيها بس ذا كله من زمان يعني كنت احبها وكنت ابيها اما اللحين فلا من بعد ماعرفت ان جمال يبيها وانا محيتها من حياتي بس وش فيني تضايقت لااااايكون لا لا ما اتوقع انا اللحين متزوج ..ابتسم بمجرد تفكيره بعذاري .. رجع راسه لورا وتغيرت ملامحه لما تذكر شكلها مع راكان وحسام نفث بعصبيه
ومضى على هالحال وصارت سمر داخله بافكاره مع عـذاري
6\6\1429
بعد صلاة العشاء
تافأفأت سهاد بطفش ورمت بالعجينه اللي بيدها في الصينيه باهمال : استوت ولا بكيفها عاد انا طفشت منها
هديل بضحكه على حالة سهاد: وخري بس انا اعلمك السناعه كيف
تخصرت سهاد : ورينا يا منال العالم
مسكت هديل العجينه وعجنتها باحتراف وزودت عليها شوي زيت لين ماتماسكت وزعتها في الصينيه ودخلتها الفرن ناظرت لسهاد المقهوره: ماحد يستهين فيني
شمقت سهاد : لايكثر بس
: يم يم
التفتوا سهاد وهديل لشهد اللي مستمتعه في خلطة الشوكلت ولاخلت للكيكه شي
صرخت سهاد عليها: يا ام عبييييييد بقي للكيكه
شهد بتلذذ: ما اقدر يا ام خماس
هديل: واااااااااااااااااااااه ههههههههههههههههههههههههههه احسنتي التشبيه يا اختاه
ناظرت لها سهاد واخذت الطحين بيدها وركضت ورا هديل اللي تناديها بـ ام خماس
تعالي يا حمـــ ... تعالي انا اوريك مين ام خماس
هديل : ههههه يمه الحقي علي ههههههه
رمت سهاد بطحين بقهر من ضحك هديل
عذاري : وش فيـــــــــ كح كح كح كح كح
وقفت سهاد تناظر لعذاري ببراءه
رفعت عذاري راسها :سهاد يا حماااره
انفجرت سهاد ضحك على شكل عذاري اللي ماليها الطحين لفت بتنادي هديل بس بلعت ريقها لما شافت امها ماسكه هديل وشهد من بلايزهم ومتوجهه لها
عذاري بانتصار: ههههه وين بتتخبين اللحين
حنان:والله البزر ارحم منكم تلعبون بنعمة ربي
هديل اللي مستسلمه : ايه ياسهاد ليه تلعبين بنعمة ربي
سبت سهاد بسرها على هديل لين قالت بس
وصلت حنان لسهاد وهي تفك الثنتين : قسم بالله عشر دقايق ان رجعت وشفت المطبخ على هالحاله ماتشوفون خير
سحبت عذاري وطلعت برا
ناظرت سهاد لهديل وشهد: يلا اشوف نظفوا المطبخ
هديل: ياسلام وانتي ليه ماتنظفي معنا
سهاد بغرور كاذب: انا باجهز الضيافه لضيوف
شهد: اجل بنجهز معاك وتنظفين معانا
سهاد بمكر : اااوك
ناظرت لها هديل: ترا اشم ريحة خيانه
شهد ببراءه: لا والله هذي الكيكه احترقت
صرخت سهاد وتبعتها هديل وركضوا لكيكتهم اللي جلسوا ساعتين فيها
فكت شعرها وجلست تلعب فيه قدام المرايا دخلت هدى عليها : سوييييييييير باقي ماجهزتي
ساره :اللحين بديت وترا عادي نوف صديقتي ومتعوده علي بهالشكل
ابتسمت هدى على ساره اللي ماتعرف وش سبب زياره نوف وامها لهم:بس مهما كان لازم تتكشخين
لوت ساره فمها: طيب بس محتاره مدري وش البس
توجهت هدى لكبت الملابس: امممممممم انتي اجهزي لين ما اختار لك لبس تلبسينه
ساره وهي تمشط شعرها الطويل: ااوك
جالسه على الارض وقدامها كل انواع الشبسات وبيدها حمضيات وعينها على اعادة الفلم الرعب اللي فاتها
تحسنت رجله كثير عن اول صعد فوق بعكازاته وشاف انارة الدور العلوي مقفله سمع صوت وشوشه ايقن انه التلفزيون كمل خطواته بحذر لايطيح وصل واخذ نفس لان اعصابه كانت مشدوده لف لجهةو التلفزيون: يييمه
هنادي ووجع هذي انتي
..لارد..
مشى لين وصل عندها وشافها متحمسه للفلم سحب خداديه ورماها على الارض ركى عكازاته على الكنبه وجلس بجنب هنادي سحب له شيبس وجلس ياكل التفت لهنادي شافها مو يمه ابد
رن التلفون
سامر:هنادي
..لارد
تقرب لاذنها: هناااااااااااااااادي
فزت :يييييمه خيييييير وشششششششش تبي
حط يده على اذنه:اوف اوف بلا على هالصوت قومي ردي التلفون له ساعه يرن
قامت بقهر:كان لازم افصله
ردت:الووووووووو
:تلوت بلاعيمك قولي امين
هنادي بضحكه: هلا يمه
الجده هيا:امك بجنبك
هنادي:امي قبل دقايق طلعت بتمر خالتي مريم وتيجيك
الجده:مين بيجيبها
هنادي:بدر اخوي
الجده:اجل دقي عليه استعجليه
هنادي:ليه وش صار
الجده:لقافتك خليها ويلا اللحين روحي ذاكري
كشرت :ان شاء الله
الجده:مع السلامه
هنادي :الله يحفظك
رجعت لمكانها
سامر:جدتي
هنادي:ايه
سامر:وش قالت لك
هنادي:تقول دقي على بدر استعجليه
سكت سامر وهو يفكر بلي سمعه اليوم من امه وابوه ناظر لغرفة سمر :سمر نايمه
هنادي:لا تذاكر ناديتها تتفرج معي بس رفضت
سامر:المهم لاتخليها بروحها لاني احسها هالايام صارت انطوائيه
ناظرت هنادي لسامر وتملك قلبها الخوف على اختها
دخل مهند عليها وبيده كيس :حياة
قامت له وهي ترحب فيه: هلا وغلا اسفرت وانورت
نفخ صدره بغرور وناولها الكيس : خذي
جلست على ركبها قدامه: وش ذا
مهند وهو يقلد خاله طلال: هذا مردود اللي اخذته منك
اخذت الكيس وفتحته وشافت كلها حلويات نفس اللي معاها ضحكت وحضنته بحب
مهند:يلا تعالي بابا وماما وسلاف كلهم تحت
حياة وهي تمس يده : يلا
نزلت معه وهي تضحك على بطولاته مع خاله طلال وحبه لبنته ريتاج
شافت خالد اخوها ركضت له وحضنته وباست راسه: اشلونك ياخوي عساك طيب
مسح خالد على راسها: الحمدلله انتي وشلونك
حياة : الحمدلله بخير ....مالت براسها وشافت عبير تهز بسلاف اللي تبكي راحت لها وسلمت عليها بس عبير بطبعها الحنون ضمتها
خالد:لا لا الا الحضن ما اسمح فيه
ضحكت عبير بحرج
حياة بمكر شدت بحضن عبير
ابو خالد : السلام عليكم
انتفضت حياة وابتعدت عن عبير بسرعه وهي تتخبأ وراها عبير وخالد وام خالد: وعليكم السلام
لفت على امها وراحت لها على طول وكانها تحتمي بها
هز خالد راسه باسف على حال اخته
ابو خالد: الا كيف الشغل معاك يابو مهند
خالد: الحمدلله النقص اللي صار قدرنا نمليه في اسبوع
ابتسم ابو خالد براحه: كفو والله ماينخاب املنا فيكم
نزلت مشاعل وراحت على طول لخالد تسلم عليه وعلى عبير جلست بجنب حياة وعينها على ابوها اللي يناظر لحياه
ام خالد :عبير قد جهزتو شي لملكة طلال
عبير: لا والله ياخالتي كل مانويت انزل السوق انشغل بشي مره مهند يمرض ومره سلاف
ام خالد بطيبه وهي تمسك على يد حياة:بكره جيبيهم عندي وانزلي انتي وحياة ومشاعل واشتروا كل اللي ناقصكم
عبير بابتسامه : ان شاء الله خالتي
ناظر لهم ابو خالد وسكت
خالد:يبه وش رايك تمر على عمي يحيى تشوف احواله
ابو خالد:مرينا عليه قبل يومين انا وعمك علي
سكت خالد وعينه على ابوه اللي ماشالها عن حياة
..متأكد ان هالنظره يايبه فيها مية ندم ...
وقفت قدام المرايا وابتسمت باعجاب على شغل هدى وذوقها
تأملت شكلها من شعرها الكثيف الطويل لين اخر ظهرها البني الناعم مسيحته على راحته ومزينته من الجنب بفونكه حمرا وجهه دائري صغير وعيون وسيعه لوزيه مزينتها برسمة كحل زاد من جمالها وانف صغير حاد يعكس شخصيتها شفايف مليانه مزينتها بروج احمر يسر النظر
اختارت لها هدى فستان احمر باكمام جوريه طويله وعند نهايتها مموج بحركه ضيقه يوصل لين نص الساق باريحيه وربطه من الخلف وكعب ابيض بارز انوثتها
صفرت سهاد باعجاب: اثاريك حلوه
لفت على سهاد: ليه يعني كنت شينه
سهاد: هيك يعني
ساره : سهاد انقلعي
سهاد: ههههههههههه لا
دخلت لمى وهي معصبه: مرسال انا لكم يلا انزلوا اووووف
ضحكت شهد: حرام عليكم هذي رابع مره يرسلونها
هدى: اجل يلا ننزل مو حلوه نخلي الضيوف لوحدهم
ساره :ايه والله صادقه
دخلن البنات وسلمن على ام حمد وبنتها نوف وام هدى تعرفهم على البنات
سألت ام حمد بلهفه: وين ساره
سهاد وهديل ناظروا لبعض وبلعوا ضحكتهم على لهفة ام حمد
دخلت ساره بابتسامه تزين وجهها:السلام عليكم
الكل: وعليكم السلام
راحت لام حمد وسلمت عليها: اشلونك ياخالتي عساك بخير
ام حمد باعجاب :الحمدلله يابنيتي
راحت لنوف وسلمت عليها جلست بجنبها وهي تاخذ اخبارها وعين ام حمد عليها
في احدى المطاعم
حسام: سطام قبل شوي وانا طالع من البيت شفت حمد خوييك طالع من بيتنا شكله جى يدورك
سطام:وتوك تقول
راكان: اتصل شوفه وينه خله يجي نتونس بدل هالطرده اللي طردتنا بها امي
سطام:هههههههههههههههههههه عاد امي وتعرفها اذا عندنا ضيوف ماتحب احد يجلس بالبيت
راكان وهو يناظر لحالته ثوب وتحته بنطلون بجامه:بس على الاقل كان خلتني ابدل
حسام:هههههههههههه ماحد قالك نام بصاله
سطام:حمد مايرد غريبه
راكان : ارجع دق لين يمسك معك
سطام: ترا هو له اسبوع مو على بعضه الله يستر بس
>>>خخخخخخخ حمد مو يمك ياطسيم يفكر بالحب مسكيييين سحب علييييييييه خخخ
سطام:مراجيح ضفي وجهك
:امرك طال عمرك<<<
رن الجرس الداخلي مرتين
ام سطام:لمى حبيبتي روحي افتحي الباب
عذاري: اجلسي انا بافتحه
لمى: تسوين فيني خير
عذاري:ههههه خذي حقك منهم
حنان بصوت خفيف: مين بيجي
ام سطام:عيال التركي
فتحت الباب وطلت براسها من وراه
دخلت عجوز وثنتين حريم اكشفوا عن وجيهن وردوا السلام سألت العجوز
:وينها امك
عذاري بابتسامه:تفضلوا امي اللحين تيجي
ناظرت لها العجوز وهي تسمي بالرحمن عليها
شعر ناعم واسود كالفحم لنص الظهر بياض بشرتها وتوريدت وجنتيها لها سحر خاص رمش عينها الطويل وخشمها المتعالي يخلي الواحد يذكر الله عليها ولبسها البنطلون الاسود والبلوزه الكت الاورنجيه مظهر جانبها الانثوي اللي ما اكتمل
العجوز:وش اسمك
قبل ماتجاوب دخلت خالتها وهي ترحب فيهم
دخلت عذاري لمجلس النساء تاركه خلفها جدة نايف اللي عينها عليها مافارقتها
انتهــــــــــــــــــــــــــــــــى,,,


|18-08-2014, 08:44 AM||#18|


][ فريق تطوير الزين ][


رد: رواية نافذة حب كاملة , رواية بدون ردود
البــــــــــــــــــــ(17) ـــــــــــــــــــــارت
ميلاد جديد..
يا اسباب جنوني ..
ميلادي ابتدا بك ولن ينتهي الا بك..
فـ عفوا قلبي ارحم حبي الوليد..
نبضي عاد يا ابي على يديه >>>
سبحان الله وبحمده سبحان الله العظيم
طلعت من غرفة زوجها اللي ببيت اهله بعد مانيمت عيالها فيها شافت البيت هدوء سحبت جوالها من تنورتها وهي تتلفت خايفه اذا سعد طب عليها فجاءه
بعد رنتين جاها صوت حبيبها وابو عيالها ابتسمت على كلامه
خالد:هلا بلي خذت عقلي وكل شي فيني
عبير بابتسامه حرج من غير أي رد منها
خالد:فديت اللي تبتسم انا
قطبت جبينها: وش دراك
خالد بكل صدق:في احد مايعرف روحه
همست :ربي لايحرمني منك ياقلبي
خالد:احم وش رايك بعد ما اخلص امر لك ونروح البيت هالمره لوحدنا مو لازم ناخذ العيال
ردت وهي تلعب بميدالية الجوال اللي منحوت عليها اسمه:لا حرااام كيف اخليهم لوحدهم
خالد بزفره: عندهم حياة ومشاعل وامي
عبير وهي ناويه تطلع له قرون:وبالله اذا صحت سلاف مين بيرضعها
خالد:الرضعات كثيير يلا عاد هونيها
ضحكت عليه: ههههههه ما اقدر عليك
خالد: يعني موااافقه
عبير: وانا اقدر ارفض لك طلب
خالد بصراخ: احبببببببببببببببببببببببببببببببببك
ضحكت بحيا : تراك بالشركه لاتنسى
خالد: ماعلينا المهم اجهزي دقايق وانا عندك
عبير: اوك ..بحفظ الرحمن
خالد:يعني ماتبي تطلع منك اصبري علي كلها دقايق واستفرد فيك ان ماطلعتها منك ما اكون خالد
عبير: كأني اسمع سلاف تبكي
خالد بتكشيره: واللي يرحم والديها خليها عنك
عبير بضحكه: ترا باقفل
خالد: اجهزي لا اوصيك
عبير: ان شاء الله
خالد: مع السلامه
رفعت الجوال وباسته بقوه رفعت عينها لشي الواقف بجنبها
مشاعل وهي متكتفه: الله الله على الحب
ابتسمت عبير بكذب :شعيل وش رايك تضفين وجهك
سحبت يدها وضربت عبير براسها: ذا جزاي وانا ناويه احرس ورعانك
طبت عبير فيها واحضنتها: حياتي شعيل بعد روحي
مشاعل: لا عاااااااااااااد تناديني شعييييييييييييل
ابتعدت عبير عنها وهي تضحك: وش اسوي والله تطلع كذا
مشاعل بلقافه: المهم وين بتروحون
عبير : مالك خص
مشاعل: هاه وش قلنا
عبير: اوك سوووووووري حقك علي
قطعت عليهم حياة: مجتمعين من دوني ياخاينات
التفتت لها مشاعل وهي تناظر بملامح حياة الباكيه تقدمت منها واحتضنتها بقوه وهي تقول: حــــياة احـــــــــبك
فهمت حياة عليها وبادلتها الحضن : وانا بعد احبك ياسنفوره
رفعت مشاعل عيونها من غير ماتفك حياة: يقالك من طولك يعني
حياة: هههههههههههههههههههه
عبير: اسعولي باتبادل الاحضان معكم
صرخت مشاعل: لااااااااااااااااااااااااااااااااااااا انتي معاك من يحضنك لكن احنا خلف الله علينا بس
صرخت عبير: الله يقطع ابليسك نسيتيني باروح اتجهز
بعدت مشاعل عن حياة : عبوووووووور عندك شي تلبسينه
ناظرت عبير في لبسها العادي اللي كان تنوره جنز وبلوزه بيضا: لا ماجبت لي شي
مشاعل اجل تعالي معي عندي لك شي
دخلتهم غرفتها وهي تبتسم بمكر لحياة اللي فهمتها وضحكت بـ داخلها على سوالف مشاعل اللي ماتخلص
دخلتهم المجلس وهي ترحب فيهم سلموا على البنات وعلى ام حمد وبنتها نوف وجلسن
قالت الجده هيا وهي مستغربه: هلا بام هدى شعلومك والله وفرحت بشوفتك
الخاله حنان بابتسامه: يحيك ربي الحمدلله بخير وانا بعد والله فرحت بشوفتك
مريم: علومك يا ام سطام
ام سطام: بخير ربي يسلمك .. يالله حيهم زارتنا البركه
الجده هيا وعينها على البنات: ربي يبقيك ويخليك
مريم ام جمال: والله انا مقصرين الباب بالباب ولا نتواصل من هالدنيا واشغالها
ام سطام: ايه والله الدنيا تخلص وهالشغل مايخلص
التفتت ام سطام لام بدر والجده:شعلومك ياخالتي
ناظرت لها الجده هيا: بخير ربي يسلمك
ام سطام : وانتي يا ام بدر
ام بدر: الحمدلله يسرك الحال
قاموا البنات يقومون بالضيافه وطلعن شهد وسهاد يجيبن النواقص
شهد: والله العظيم هذي جدة ندى
سهاد: غريبه وش اللي جابها هنا
شهد: مدري بس شكل عمتي تعرفهم
حركت سهاد كتوفها: يمكن كل شي جايز
شهد: بس ليه ماجت معها ندى؟
صادفوا عذاري جالسه بصاله
سهاد: عذووور وش معاك جالسه هنا
عذاري برجفة من صوت سهاد اللي قطع افكارها: هاه ابد ولا شي بس اتصل حسام وجلست اكلمه
سهاد مامشت عليها الكذبه : اجل يلا تعالي ساعدينا
قامت عذاري وهي ماودها
فتح عيونه وحس جسمه كله متكسر تلمس بيده الشي البارد تحته وعرف على طول انه نايم على الارض جلس بتكاسل وناظر لهنادي وشافها بسابع نومه ابتسم لما شاف الخداديه اللي تحت رجله وغطا سريرها اللي عليه : حنونه على غير وماهي حنونه على نفسها
سحب الغطا وغطاها فيه عينه راحت لاشعوريا لباب غرفة سمر رفع نفسه بصعوبه من رجله لين ماجلس على الكنبه اخذ عكازاته وقام متوجهه لباب غرفتها
لفحته برودة المكيف من تحت الباب دق دقتين خفيفه وماجاه أي استجابه سحب يده من تحت العكاز ودق بكل قوته
فتحت له وهي مدخله بشعرها خمسة اقلام
ناظرت له بتكشيره: خيييييييير سيد سامر
ناظر لها من فوق لتحت وقال: ابد جيت اسير عليك
اشوفك حيه ولاميته
سمر: كاني بخير ووش بعد
سامر: سمر من اخرتها ترا لو تلعبي على الكل انا ماينلعب علي جلوسك بهالظلمه وهالجو الكئيب مايوحي ان الشخص اللي داخل هالعتمه ..سحب قلم من اللي بشعرها... جالس يذاكر
تغيرت ملامح وجهها وبان الضيقه فيه
استرسل سامر بالكلام: ترا لو رجولي وصعدت هالدرج اللي تتعب ولا كان سألتك من اول .. وانا معاك بنفس البيت مانزلتي تطمنتي علي اخر مره لقيتك فيها وقت ماطلعت من المستشفى ولو شفتيني بالصدفه تشاغلتي وابتعدتي ..فيه شي قولي تراك مو بخاليه
سمر بغصة: وش تبيني اقولك اذا كان ماعندي شي ينقال
عبس بوجهه من الم رجله اللي ضاغط عليها: كل ذا ومافي شي عندك ينقال
سمر : ايه ماعندي شي اقوله
دفها من عند الباب ودخل بسرعه لغرفتها جلس على سريرها : اه رجلي
سمر بخرعه: سامر وش فيك
سامر: مافيني شي بس رجلي المتني شوي
سمر بخوف: متأكد
سامر : ايه ماعليك تعالي اجلسي بجنبي اللحين خلينا نسولف
تنفست بقوه وهي عارفه انها ماراح تخلص بسهوله منه
دخل البيت على صوت ندى المعصب استغرب تقرب لين الصاله وشافها ماسكه جوالها وواضح العصبيه عليها: وتمزح معي وتقول بتروح بيت عمتي وهي اثاريها بتيجي عندكم
شهد: انا اول ماشفتها استغربت .. هي تعرف عمتي صح؟
ندى بعصبيه اخف: ما اعتقد هي ماقد جابت سيرتها
شهد : تكفين ندووش شوفي أي احد يجيبك عندي وبعدين ارجعي مع جدتك وعماتك
ندى بتكشيره: المشكله ان جسووم نايم وبابي راح مسير على زوج عمتي سعاد ونايف مو موجود في البيت وجواله مقفل واذا رحت مع السايق لوحدي رحمة الله على روحي
شهد:هههههههه اجل اصطبلي....اجلسي ... مكانك عشان مانترحم على روحك
ندى: والله ان العشره والمعشور مايثمرون فيك
شهد:هههههههههه يعني تشهدي على نفسك ياخبله
ندى انقلب حالها بسرعه وقالت بضحكه: والله ان هالمثل جدتي كل صبح تسمعني فيه اقولها يمه تراك تقصدي نفسك بالمعشور قالت لا اقصدك انتي قلنا يلا مايخالف
شهد: هههههههه يلا اللحين باقفل منك لجل اساعد سهاد بالضيافه
ندى: اوك وصلي سلامي للي عندك
شهد : يووووصل يلا تقلعي .. قفلت
ندى : قلع في هالوجه يالخاينه انا اوريك تقفلي بوجهي
قامت بتصعد غرفتها شافت نايف بوجهها ساد الطريق عليها كشرت بوجهه : ممكن تبعد ابي امشي
نايف بابتسامه: افا باقي القمر شايل بخاطره علي
ندى: يعني ماتبي توخر
نايف: مو قبل ماترضي علي
تكتفت ندى: ليه ورضاي يهمك
نايف: اكيييييييييييد
ندى برفعة حاجب: اجل ليه صرخت بوجهي هذاك اليوم
نايف: كنت معصب وقمت هبيت بوجهك وعاد انتي تعرفين اخوك اذا عصب
ندى: والتعصيبه تيجي بسبب عذاري ولا بسبب ثاني
ناظر فيها : وش قصدك
نزلت يديها: نايف تراك مكشوف كنت تضحك وتسولف ولما سمعت اسمها قبيت بوجهي وشمعنى
ابتسم نايف لها : كلك فطنه المفروض تفهمينها
ندى: اذا قلنا انك تحبها ذا الشي مايدخل العقل البنت باقي صغيره وماهي حقت حب وانت ماتعرفها عشان تحبها
ومن وجهة نظر ثانيه انت تحب سمر وادري انك خطبتها
نايف : السبب الاول هو الاجمل بس باختلاف بسيط مابه احد صغير بهالدنيا الصغير يكون صغير بوقت ولادته بس وعلى قولتك ماهي حقت حب لا ترا قلوب البشر بيده سبحانه لا انا ولا انتي نحدد اللي في قلبها
وسالفة سمر انسيها مو كل شي نحلم فيه زمان يصير اللحين اتمنى تكوني فهمتي
ندى: وانت اللحين تفضل الغريب على القريب
نايف: انا مافضلت احد على احد بس فطرتي كزووووووووج تحتم علي اني احب واود زوجتي
ندى : وشوووووووووو
نايف بضجر: ايه تراني متزوج هالصغيره اللي مو حقت الحب
ندى انتي ترضين حد يتكلم عليك بهالمنطق والمشكله انك لاتعرفيها ولا تعرفك ماغير انها فرد من عايلة صديقتك
سكتت ندى باحراج
نايف بحسره : هالشي بيكون سر لين مايوضح كل شي وعلى فكره حتى البنت المسكينه نفسها ماتدري انها متزوجه وعلى ذمة رجال
....نفض راسه لما تذكر شكلها مع راكان....
دمعت ندى لما التمست بصوت اخوها الحسره: انا اسفه ماقصدت
تقرب منها ولعب بشعرها : شفتي بدل ما اتأسف لك انتي تأسفتي
ناظرت فيه ندى : مالت عليك بس
تصدق شوقتني لها ودي اشوفها
ابتسم نايف لما تذكر شي : بتشوفيها ان شاء الله
الا وين جدتي
ندى : عند الحبايب
نايف : أي حبايب
ندى بضحكه : ان صرخت علي اقتلك
نايف بعدم فهم
ندى : عند عــــــــــــــذاري
نايف: وشووووووووووو
مشاعل: تتتتا افتحي عيونك اللحين
فتحت عبير عيونها على خفيف وبلمت من اللي شافته تلمست عيونها ووجهها : يخرب بيت عدوك يامشاعل
حركت حواجبها بغرور: لجل تعرفون مو كل الناس مثل شعوله
تأملت عبير بشكلها باعجاب تام
وجهه بيضاوي ببشره بيضا صافيه وعيون ناعسه ووساع بلون البحر ...عدسات اللون الطبيعي اسود... واي شدو بلون الزهر ورسمه عين متقنه توضح اتساعها وجمالها وشعر اسود متوسط الطول مكسر نازل جزء كبير على وجهها بطريقه رايقه روج وردي قاتم مكبر شفايفها الصغار
: بصراحه ابدعتي تسلم اناملك
مشاعل: خلك من ذا وتعالي جربي بالفستان
لفت براسها على مشاعل: أي فستان
مشاعل : اشتريت فستان وجى علي قصير مره تعالي بسرعه قيسيه
قامت بحماس : هاتيه
دخلت غرفة التبديل ولبسته ولان مقاسها بنفس مقاس مشاعل جى عليها مضبوووط
قصير لين فوق الركبه بلون اسود ووبنص كم طلع شكلها مره كييوت
مشاعل وهي تصفر: اخوي اليوم بينهبل
ابتسمت عبير باحراج
دخلت حياة وهي شايله سلاف بيدها: بسم الله ماشاء الله عبووووور وين هالحلا مخبى
عبير: ربي يسعدكم مثل ما اسعدتوني بمدحكم
مشاعل وبيدها عطر : لفي خليني اعطرك
لفت لها عبير وغرقتها مشاعل بالعطر
بكت سلاف واخذتها من يد حياة ترضعها لجل تسكت قبل مايوصل خالد
حياة: ههههههههههه والله شكلك توحفه معاها
عبير: ههههههههه اشوف فيك يوم
صوتت لهم مشاعل من عند النافذه: خاااااااااااااااااااالد وصل
امريــــــكا ..كاليفورنيا..
طلع من الحمام(يعز القارئ)وانتفض من الجو البارد نادى على خليفه صديقه بس ماجاه أي رد : يمكن طلع
ضغط على زر التدفئه الموجود بالصاله وراح للمطبخ فتح الثلاجه واخذ منها قارورة مويا سحب كرسي من طاولة الطعام الموجوده بالمطبخ وجلس عليه فتح المويا وشرب منه شوي رجع راسه على ورا ومدد رجوله على الطاوله وكلام امه ومسج نايف مايغيب عن باله رفع جواله قدام عينه فتح على قائمة الرسائل تلمس الشاشه بتوتر فتح اخر مسج وصله وكان من نايف
.....السلام عليكم شخبارك ياقميييييل وشلون الدراسة معاك والله لك وحشه ياخوي لكن يلا هانت كلها سنتين وترد لنا بالسلامه وتجيب ذيك الشهاده اللي ترفع الراس ومنها تشيل شغل الشركه عنا ولا بدر مامنه فايده هههه لاتعلمه ثمن يقتلني,,, جمال يالغالي بغيت اعلمك بموضوع ادري انه مايناسب اني ارسلك رساله بهالموضوع بس والله اني ادري فيك مهيص/عجول/ ههههه المهم عجل وكلم عمتي خلها تخطبلك ترا الحبايب جوهم خطاطيب لحق على نفسك ياولد
انتبه على نفسك ولاتقطعنا ........
رمى بالجوال على الطاوله ..مسح وجهه بكفه :يعني كنت تحبها يانايف كنت تبيها ..رفع عينه لفوق..يارب هونها علي
الله يسامحك يايمه ليتك ماعلمتيني
لف على صوت قفلة الباب وقام طالع للصاله شاف خليفه وهو شايل بيده أكياس كثيره
خليفه: شو بلاك تطالعني جذي تعال شيل عني هالاكياس
ابتسم جمال:مافيني حيل اشيل شي
خليفه:ملعون وش نقول بعد
جمال: هههههههههههههههههههه ماعرفت اللعانه الا منك
مشى خليفه للمطبخ ورفع كل الاغراض على الطاوله :واه امايه يدي تشققت
جمال: هههههههههه الله يخلف علي بس
خليفه: هيه بويا لانها مو بيدك.. المهم اللحينا تعال زهب العشا لين ما اخذلي شور بسرعه
جمال: وش تبي
خليفه: انت تعال شوف الاغراض وابسط شي سوه
تقدم جمال من الاغراض وشاف اغلبها شعيريه ومعكرونه:انشهد انك بتقتلنا ..ببكا كاذب.. معدتي خلاص ماعاد تتحمل يا اخي
طنشه خليفه ومشى متوجهه للغرفه:هيه قبل ما انسى ترا نايف اتصل علي يقول انه يتصل عليك بس جوالك مغلق
حك جمال حاجبه:وانت وش قلت له
خليفه:وش بعد باقوله قلتله الصج
فتح جمال عيونه على وسعها: وش قلتله
ضحك خليفه على شكله : قلت له انك هالايام تتهرب من الكلاس
ناظر له جمال من طرف عينه ورجع نظره للاغراض
خليفه:تراني اعرف نايف اكثر من أي شخص وانت تعرف انه صاحبي من سنين
لف جمال عليه وهو ساكت
اشر له خليفه بيده : لا اطلع الا والعشا زاهب
دخل خليفه الغرفه وترك خلفه جمال الغارق بافكاره
اشرت لها سهاد انها تحط الفناجيل على الطاوله ..مشت بخفتها المميزه وحطتها على الطاوله رفعت نفسها بسرعه بتطلع بس استوقفتها سهاد اللي اشرت لها تصب القهوه..صغرت عيونها بقهر ورجعت للفناجيل لجل تصب القهوه فيها حست بشي مو طبيعي وكأن فيه احد يناظر لها رفعت عيونها بهداوه وشافت العجوز اللي فتحت لها الباب تطالع فيها ارتبكت وانكبت القهوه على يدها الللي رفعتها على طول لفمها بألم
قامت هديل على طول واخذت ثلاجة القهوه منها بسرعه
ام سطام: سلمتي يمه
ابعدت نظراتها عن العجوز اللي مانزلت عينها عنها
الجده هيا وهي تأشر على شهد : هي انتي قومي جيبي لها ثلج وحطيه على يدها
تسحبت شهد بخرعه من صوت الجده : ان شاء الله
مسكت فيه عذاري وقالت بصوت واطي: انتي اجلسي انا باروح احطلي وارجع
مسكت شهد يد عذاري وسحبتها على بر ا ولحقتهم لمى اللي تقول :اووف طفش
اخذت الجده فنجال القهوه من هديل: اكرمتي
هديل: الله يكرمك
ناظرت الجده هيا في حنان: الا ي حنان من متى تعرفين هدى
حنان وهي تناظر لام سطام بحب: من وقت مااعرست على زوجي بس ما شفتها الا قبل ثلاث سنوات
الجده هيا: كيف مافهمت
ام جمال: ههههه الله يسلمك ترا زوج حنان يصير اخو هدى من امها
الجده هيا بعد مارشفت من فنجالها: ماشاء الله يعني تصيرين زوجة اخوها
الخاله حنان: ايه يالغاليه
الجده هيا: ربي يديم الوصل بينكم
الكل: امين
دخلت لمى وناولت امها الجوال وطلعت
ناظرت الجده هيا فيها ولكزت بنتها مريم وتقربت منها تساسرها: مين فيهم بنت ابراهيم هذي ولا اللي انكبت القهوه على يدها
ام جمال: لا اللي انكبت القهوه على يدها
عدلت الجده هيا جلستها: والله اني ما الوم نويف دامه منهبل
ام جمال: سمي يمه وش قلتي
الجده هيا: ولاشي ولاشي
ام جمال: بس ليه تسألي عنها
الجده هيا من طرف عينها: ياحبك للق/الكلام الكثير/
تفشلت ام جمال وسكتت
قفلت ام سطام من زوجها ووقفت ترحب فيهم :تفضلوا ياجماعة الخير وونسونا على العشا
ام حمد:تسلمي يا ام سطام وليه متعبين انفسكم
ام سطام: ولو هذا واجب علينا وانتم ضيوفنا يا ام حمد
ام حمد وعينها على ساره: ماعدنا ضيوف يا ام سطام حنا اهل وبيوتنا بتكون وحده عن قريب ان شاء الله
الجده هيا وعينها على ام حمد: كلامك جواهر يا ام حمد
...رفعت عينها لام سطام... عز الله قالت الصدق حنا اهل
ابتسمت ام سطام: والله اني ما حسيت معاكم الا انكم منا وفينا
قامت الجده هيا: اجل سموا بالله ومنالك يا ام حمد ان شاء الله تحصليه
ابتسمت ام حمد على هالعجوز الفطينه: امين ياخاله
نزلت وبيدها عبايتها ضحكت بداخلها على اخوها المولع من حركات جدته ..وصلت لعنده وهي تلبس عبايتها: يلا تراني جهزت
ناظر لها : كان مانزلتي احسن
ابتسمت له بتودد: مشينا
قام نايف: اكيد ولا تبينا نجلس اكثر يلا امشي قدامي خلينا نلحق على جدتي قبل ماتجيب اجلي
لفت ندى طرحتها وهي ماسكه ضحكتها غصب
ركبت بالمقعد الامامي وقبل ماتقفل الباب شحط بالسياره
ندى: يمممممممممممممممه نايف ووجع على وشو مستعجل
نايف : مستعجل لانك اخرتينا .. المهم اللحين وافديني بالاخبار اول بأول وان سألتك قوليلها ان جاسم وصلك لان مابه احد بالبيت
ندى: واذا سألتني وش دراك اني هنا
نايف: مو قلتي ان بدر وداهم هناك
ندى : ايه
نايف: اجل قولي ان جاسم دق على بدر وسأله
ندى بغباء: عن وشو سأله
ناظر لها نايف بضجر:عن الليله القمرا اللي انا فيها
ندى: هههههههههههههههههههه
نايف : وتضحكين بعد.. قولي ان جاسم سأل بدر عن المكان اللي وداهم فيه ووصلك
ندى: اووووووك ..بمكر.. وماتبي شي ثاني
نايف ببرود لانه فهم عليها: لا سلامتك ما ابي شي بس وربي ياندى ان فتحتي فمك بكلمه ان مايصير لك خير
ندى: فهمنا فهمنا كله الا الخير حقي لاتقربه ابد
طلعت وهي تحس بحيا غريب اشرت لها مشاعل من عند الباب تشجعها
تنفست بعمق وهي تسمي بالله وتمشي لسيارة خالد الواقفه عند طرف الحوش
: عبـــــــــــير
التفتت بخرعه : نويصر ولزز خرعتني
ناصر: ههههههههههههههههههههه شفتك تمشي خفيف قلت اشوف تحتاجي مساعده بزفتك ولا لا
عبير: لا شكرا وبسرعه قول وش تبي
ناصر بغمزه: وانتي على وشو مستعجله
عبير : مستعجله باروح عند بعلي
ناصر وهو يناظر بلي ورا عبير: كل ذا حب في بعلك
تنهدت عبير برومنسيه: مو حب وبس الا عشق
خالد: ياويلي ويلاه كم باعيش انا
تنصمت عبير لما سمعت صوته وراها
ناصر وهو يتقرب منها ويناظر لعيونها من خلف النقاب: اويييييلي ياخالد ناظر لعيون المدام وشوف العمله اللي عاملتها بنفسها ..مد يدينه بيرفع النقاب..
بس عبير رفعت يدها وضربت يده بقوه من الاحراج
خالد: بعدي مرتي ماتوري احد بزينها الا لزوجها طوقها بيده ومشى بها لسياره وهو يتغزل فيها
ناظر ناصر فيهم وهو مستغرب قوة عبير وخجلها: وهذا وهي معاها صوصين يالله انك ترزقنا
: لاااااااااااااا والله اني شافقه بحال من تكون بنصيبك
لف ناصر: بسم الله الرحمن الرحيم من وين طلعتي انتي
مشاعل: من بيت بابي خخخخخخخخخخخ
ناصر بتكشيره: الله يخلف على اخوي ويصبره بس
تخصرت مشاعل وهي تقول بغرور: هو يلقى مثلي
حطت يدها قدامها بطريقة مسرحيه وغمضت عيونها : جميله وعسل وقشطه وكل حلى الدنيا فيني
فتحت عيونها ..وتبيــــــــه ....تلفتت حولها وماشافت احد سمعت صوت من بعيد يقولها كملي ناظر لجهة بيت جدتها وزاد قهرها لما شافت ناصر يأشر لها وضحكه واصل لعندها.. ضربت الارض برجلها ودخلت البيت وهي معصبه من سوات عمها فيها
في المطبخ..
هديل: حنا ماعدنا ضيوف يا ام سطام بنصير اهل عن قريب ان شاء الله
سهاد: هههههههههههههه يقطع ابليسك ياهديل
شهد:ههههههههه قلدي شكل ساره بليزز
جلست هديل على طاولة المطبخ وحطت رجل على رجل وسحبت خصلة من شعرها القصير على وجهها: والله يانوف اني حبيت امك
ههههههههه وهي مسكينه ماتدري ان وراها مصير شامخ
سهاد: هههههههههههههههه اه يابطني بس ولي يسلمك
عذاري: هههههه لاتقلدين ترا بيجي لك يوم وتقلدك
هديل وهي تنزل من على الطاوله: يوه الله لايقولها
لمى: شهــــــــــــــــــــــــــــــــــــــــــد
مسكت شهد على اذنها: بلا بهالصوت ياشيخه
لمى بغرور: لجل تسمعيني زين ترا جوالك تكسر من كثر مايدق
....رمت لها بجوالها.. وضرب بصدرها
شهد: وووجع.. ناظرت للمتصل رفيقة دربي ردت على طول من غير تردد : هلا هلا بنديش وطلعت من المطبخ لجل تاخذ راحتها بالكلام
عذاري وهي تنفخ على يدها
سهاد: باقي يوجعك
عذاري : احس فيها حكه
تقدمت لمى منها ومسكت يدها شافتها منتفخه واحمرارها زاد عن اول: اصبري باتصل على سطام واقله ياخذ مرهم للحروق
عذاري: دقيت عليه ولارد ودقيت على حسام وبعد مارد
لمى: انا بادق لين مايردوا
عذاري : اوك بعدين تلقيني على الارجوحه
سهاد: وانا بعد باروح معك ياعذاري
عذاري : ونااااسه بألقى حد يمرجحبي
سهاد من طرف عينها: مالت عليك
عذاري: هههههههههههههه
هديل : اجل انا باخذ انواع من الحلى والحقكم
ندى: بيتهم قريب من بيت عمتي
نايف : ايه
ندى: يعني هم اللي شيماء تتكلم عنهم
دخل السياره من البوابه الرئيسيه ووقفها عند المدخل الرئيسي للبيت نزل زجاج السياره وهو يشم هوا
ندى: ووووووووووواه تصميم بيتهم يهببببببل
نايف: المهم اللحين مو تاخذك السوالف وتنسيني
ندى: يا اخي ماراح انساك باتصل عليك اول ما اشوف جدتي
نايف: يلا اللحين انتي انزلي وكلها ساعه وراجع لكم
ندى: طيب
نزلت من السياره وهي تودعه عطت شهد رنه وتقدمت من المدخل وعينها تناظر بالبيت وتصميمه الخارجي انفتح الباب قبل لاتدقه وطل بوجهها وجهين
شهد: ندووووووووووووش
حضنتها بقوه : اخيرا جيتي
ندى: ههههههه خنقتيني يابنت
ابعدت عنها : والله وحشتيني
ندى: يالعوب مالك الا يوم ماشفتيني فيه
رمشت شهد: وش اسوي اشتاقلك بسرعه ولا انتي ما تشتاقي لي
ندى: هههههههههه ابعدي عني خليني اسلم على اللي معك
هديل بهدوء غريب عليها: السلام عليكم
سلمت على ندى اللي تبتسم لها
: شخبارك ندى
ندى: بخير ربي يسلمك
شهد: اعرفك هذي هديل بنت عمتي هدى
ندى : هلا هدوول واخيرا شفتك
ابتسمت هديل وهي تناظر لندى وملامحها الطفوليه
رن جوال سهاد وردت بسرعه: هاه وش تبين
شهد: بسرررررررررررعه تعالي باوريك بشي
سهاد: مالي خلق ارجع الفيلا قولي وش تبين
شهد: سهاد بلا سخافه تعاااااااالي والله باوريك بشي مهممم
هديل : سهاااااااااااااااااااد لايفوتك
تحمست سهاد : اوك دقايق وانا عندكم
ناظرت لعذاري: عذوووووور باشوف المهبل وش معاهم وارجعلك انتظريني
عذاري: اوووووووك بس لاتبطين
سهاد: من عيووووووني
كملت عذاري طريقها وهي تغني مع نسمة الهوا البارده اللي لفحتها:
ياصغر الفرح في قلبي وياكبر الالم والاااه
تغرب في زمن هالناس وزود ظلمهم بالوان
سكتت لما سمعت صوت سياره قريب منها التفتت وشافت جمس يوكن يتحرك من جهه قريبه منها تخبت بين الشجر وانصدمت من اللي سمعته من الشخص المتلثم بداخله ...........
انتهـــــــــــــــــــى


|18-08-2014, 08:44 AM||#19|


][ فريق تطوير الزين ][


رد: رواية نافذة حب كاملة , رواية بدون ردود
البــــــــــــــــــــــــــــــ (18) ــــــــــــــــــــارت
بــرد..رياح مخيفه..هدوء..وانقباضات قلب
ياذاك البعيد عود
وامسح عن عيناي الدموع
فبدونك روحي لن تعود
وبك انطفئت كل الشموع
..بقلمي..
اماه عودي فالخوف قد تمكن مني ....
قامت ونظفت بنطلونها اللي علق فيه التراب وورق الشجر رفعت عينها للجمس اللي طلع من بوابة البيت :قليل ادب كان على الاقل سو نفسه ماسمعني
وقفت تنتظر سهاد بس سهاد مالها حس
: اووووووف وينها ذي لي حول العشرين دقيقه وانا منتظرتها
لفت راجعه للفيلا وهي تفكر بالشخص اللي جلس يغني معاها وتنهيداته اللي طالعه من قلب
دخلت على الصاله ولا لقت البنات سمعت اصواتهم جايه من المقلط راحت له وفتحت الباب بقوه : سهـــــــــــــــاد
استحت لما جت عينها على البنت الغريبه اللي معهم
هديل:هههههههههههههههههه لاحياة لاحياة يا اختاه
رفعت حاجبها لهديل وهي تتوعد فيها
ناظرت في سهاد المتخبيه ورا ساره ونوف : احم السلام عليكم
الكل بضحكه: وعليكم السلام
تقربت من ندى اللي وقفت وبادلتها السلام :حياك يالغلا
عذاري بابتسامه :تفضلي استريحي
ندى المبهوره من جمال عذاري اللي وضح لما تقربت منها : زاد فضلك حبيبتي
شهد:عذور هذي ندى صديقتي اللي تكلمت لكم عنها
ندى باعجاب وبصوت عالي: هــذي عـــذاري
ناظروا لها البنات باستغراب
قالت عذاري بابتسامه حلوه: تشرفت فيك قلبي
ندى باحراج :الشرف لي والله
جلست عذاري مقابل ندى بجنب سهاد اللي تبتسم ببلاهه
عذاري من بين سنونها: اجل تتركين وتقولي شوي وارجع هاه
سهاد بنفس الابتسامه الهبله:وربي وربي اخذتنا السوالف
عذاري : ههه حسابك بعدين
ناظرت لها سهاد بتكشيره: لارحمه
لفت لها عذاري: وش قلتي
سهاد بضحكه: احـــــــــــــبك
عينها عليها ولانزلتها..وربي ما الومك يانايف هي كذا وباقي ماخلصت 13سنه اجل كيف لو كبرت بسم الله عليها...
تلاقت عيونها مع عيون عذاري وازاحت عيونها بسرعه تشغل نفسهابسوالف مع شهد وتفكيرها عند اخوها
ناظرت عذاري لشكلها :ابد مو بخالين مره العجوز ومره صديقة شهد ليكون في شكلي شي غلط
سهاد: وشو تبطبطين انتي فيه
عذاري : هاه ولاشي
استغربت سهاد وسكتت
وصل بيت جدته بعد دقايق من اتصالها عليه
فتح باب البيت شافه هدوء وقف بنص الصاله وهو مستوحش هالوحده اللي فيها جدته: ناصر النذل مايعرف يصطبل >يجلس < بهالبيت
صوت عليها بس مالقى أي رد
:يمــــــــه شريفه
جاه صوتها من مكتب جده: تعال انا في مكتب جدك
توجه له ولقى الباب مفتوح دخل عليها : السلام عليكم
الجده شريفه: وعليكم السلام .. اشرت على مكان بجنبها .. تعال اجلس هنا
تقرب منها وعينه على المكتب اللي له زمن ما انفتح بابه : ماشاء الله يايمه اثاريك معتنيه فيه حتى ذرة غبار مافي
الجده شريفه: هيه هيه اكيد بااهتم فيه هذا سر جدك الله يرحمه
جلس بجنبها وهو عاقد جبينه: ســـر
واجهته وقالت بجديه: ايه سر
زاد استغرابه وحاوطته افكار كثيييره وده يعرف هالسر اللي متخبى بهالمكتب من زمن ولاحد راح يدري عنه غيره وليه جدته اختارته هو بذات نفض راسه من هالاسئله وناظر لجدته وهو يهيئ نفسه للي بيسمعه
حورية حب في منتصف الطريق اوشكت على الغرق
فتح لها باب الشقه ويده الثانيه بيدها مافكها
ابتسمت عبير بمحبه:تسلم حبيبي
ناظرخالد لها بنظرات كلها حب:ربي يسلمك لي
دخلت للغرفة لجل تفك عبايتها لكنها صرخت من اليد القويه اللي لفتها له.....
حست بحرج كبير لما شال عبايتها عنها بقوه ومسحها بنظره اعجاب ..سحبها لحضنه وطوقها باذرعته بقوه
غمضت عيونها بشده من قوة ضمته استنشقت ريحة عطره العالقه بملابسه وهمست باحراج: حبيبي
خالد: اشششششش خليني
ابتسمت وطوقته بيديها وشدته لها
دفن وجهه بشعرها ودمعة عنيده من عينه نزلت قال بخفوت :شديــــــــــــــــني
رفعت راسها بس يده رجعته لصدره وكلام الدكتور يتردد بباله همس بحب باذنها: احبـــــــــك
رفعت راسها وناظرت بعيونه وحست بحزن بنظراتها
تلمست باناملها عيونه بهدوء
ابعد اصابعها عن عيونه و تلاقت عيونهم
همست بصدق: اعشقك ياخالد
دنق عليها ونسى كل دنياه مايبي شي في هاللحظه غير انه يروي عطش مستقبل يمكن فيه ماتكون هالحبيبه معااااه
فتح نافذة الغرفه وابتسم من المنظر اللي شافه كان الثلج مالي باريس كلها
.. دخل يديه بجيب جاكيته الصوف ولف على دقت الباب
مشى بتكاسل لين الباب فتحه شاف موظف خدمة الغرف
الموظف: سيدي حان الان وقت وجبة الافطار والمائده قد جهزت بحسب ما امرت به
عادل بدون اهتمام: حسناً حسناً ميرسي
الموظف: استأذن
قفل عادل الباب وتمغط بكسل سحب حاجيات الاستحمام ودخل الحمام يستحم وبباله مصااااااااااايب
وصل عمته سعاد لبيتها وحرك السياره بسرعه وقف عند الاشاره ولف على جدته بقوه: وش وداكم عندهم
ناظرت له وهي تدور بعصاها بين كفوفها: وداني اللي وداني وش دخلك
وصل ضغط نايف لــH: كان كلمتيني انا اوديك بدل ماتبهذلي عماتي معك
الجده هيا: مابغينا نشغلك ويلا حرك ترا الاشاره اشتغلت
رجع راسه لقدام وهو ناوي يمسكها بالبيت
رفع عينه للمرايا وشاف ندى تاشر له باشارات مافهمها
رجع نظره لطريق وبداخله حماس وفرحه من كل اللي صارله اليوم
ازعجته رنة الجوال طلعه من جيبه ورد بعيون مغمضه وصوت رايح من النوم: الو
هديل بخرعه: بسم الله مين انت
راكان بنوم: انا السكني >ـ< الجني بسم الله عليكم >.<
ماسمع أي رد : الو هديل الــــو وين رحتي
فتح عيونه بهدوء من اللي يسمعه
ام سطام: هدييييييييييل ياهدييييل
جت هديل تركض من الدرج: جااااااااااااااااااااااااااااااااااااااااايه
ام سطام بانزعاج من صوتها: هب عليك وش هالصوت
هديل بهبلنه: اجابة النداء يالغاليه
ام سطام: لاعزه من نداء
هديل بضحكه: الموهم امريني وش معاها هديوي مناديتني
ام سطام بقلة حيله: يالله انك تعقلها وتزينها علي وكاد اتبارك بحياتي
هديل بطرف عينها: هاه ترا بأمشي
ام سطام: هههههههههه مالت عليك وش اقول بس
هديل: قولي بعد وجداني واحاسيسي انتي
جت ام هدى على كلمة هديل: ارحميني يالخنساء
هديل وهي تناظر لامها: حنون هذي دايما تكسر روح التعليم فينا
ام سطام: هههههههههههه والله ماينكسر هالتعليم الا من هبلنتك المهم اللحين روحي دقي على اخوانك شوفي ويينهم فيه
هديل: اجل على كل دقيقه تروح من مكالمتي عليها 10
ام سطام وهي تصرفها لجل تختلي بام هدى السرحانه في الارض: باعطيك 50
نطت هديل بفرحه وركضت لغرفتها
جلست ام سطام بجنب زوجة اخوها: علامك يا ام هدى
تنهدت ام هدى بحسره: هدى يا ام سطام كاسره ظهري
نطت على السرير واخذت جوالها بعد اربع اتصالات جاها صوت غريب مو صوت راكان
:الو
هديل: بسم الله مين انت
: انا السكني
سكتت بخوف ونزلت الجوال على السرير وركضت تنادي البنات لجل يشهدون معاها الحدث
: الو هديل الــــو هديل يوووه علينا وين راحت هذي
دخلت الغرفه وهي تسحب في شهد
شهد: اييييي يدي وجع وش بلاك انتي
هديل: شهووووود جني جني جني >ـ< بسم الله علينا
شهد بخرعه: وشوووووو وينه
مسكت هديل فك شهد ولفت براس شهد لجهة الجوال: في الجوال
شهد وهي تفك نفسها من هديل: تستهبلين انتي
هديل: وربي ما اكذب تعالي اسمعي
شهد: تيب انتي على مين داقه
هديل: على راكان بس مو راكان اللي رد
شهد: يمكن يمزح معك
هديل : والله مو صوووووووته
شهد بدت تخاف:بسم الله الرحمن الرحيم
جلست على السرير وهي تبسمل ناظرت لهديل وتشجعت سحبت الجوال وحطته على اذنها: الـ ـ ـو
ابتسم لما حس بدفئ يسري بجسمه
شهد: الو
:...............
ناظرت لهديل: مافي شي
هديل: يمكن قفل
حطت الجوال قدام عيونها وشافت ركون على الخط: لا باقي على الخط
هديل : طيب اقري المعوذات
غمضت شهد عيونها وهي ودها هالجني يتكلم: بسم الله الرحمن الرحيم
((قل هو الله احد الله الصمد لم يلد ولم يولد ولم يكن له كفوا احد))
غمض عيونه بهدوء والابتسامه ما اختفت عن وجهه ابد
''صارت لي خخخخ,,''
ناظرت لمشاعل اللي احتضنت مهند ونامت معاه في غرفة خالد
شالت سلاف اللي تلعب وتضحك ببراءه وطلعت لصاله لجل ماتزعجهم
جلست سلاف على رجولها وهي تلعبها وضحكها الطفولي مالي المكان
حياة: حبووبتي تبين ننا يلا ماما اسوي اللحين لك رضعه وتنامين اووك
ضحكت على ضحك سلاف اللي مو فاهمه شي
رفعتها على يديها ونزلتها معها المطبخ
اخذت حقيبة حمل الاطفال ولبستها وجلست سلاف فيها
صخنت لها مويا وسوت لها رضعتها
جلست على طاولة الطعام وهي ترضع سلاف وتمسح باصابعها على راس سلاف: ليتني مثلك ياسلاف لا افهم اللي ينقال لي ولا افكر بلي ينقال اضحك على كل جرح وابكي اذا جعت
حتى ايام طفولتي ماني متذكره منها شي تدرين ليه ياروحي ..تقربت من وجهه سلاف اللي ترضع والنعس بدا يجيها.. لان عمتك فقدتك الذاكره بشكل كلي
رجع لغرفته وهو متناسي عطشه اللي قومه من النوم صوتها المجروح ودموع القهر اللي بعيونها نساه كل شي
دخلت على غرفتها على طول وقفلت الباب لجل مايلج راسها بالاسئله
دخل مسرع للبيت وشاف ندى بصاله: وين جدتي
ندى: هههه تلقاها مستعده للنوم
كشر بقهر وتوجهه لدرج بيصعد لغرفته بس تذكر شي ورجع لندى: ندوووووووووووي
ناظرت له بمكر: خييييييير
نايف بابتسامه: كيف اليوم انبسطي
ندى وهي تلم عبايتها اللي رمتها بجنبها باهمال: اييييييييييه ومرررره
قامت من عنده: تصبح على خير ياقمر
ناظر فيها بهدوء وهو وده يسطرها
وقفت بنص الصاله ولفت له: ايه نسيت اقلك
ابتسم نايف: وشوو
ندى بضحكه: ياصغر الفرح في قلبي ويا كبر الالم والاه
ههههههههههههههه ..ركضت لدرج بسرعه قبل مايلحقها..
تفشل بعد ما استوعب انها حكت لهم السالفه بس سرعان ماتناسى ..تمدد على الكنبه وابتسامه تزين ملامحه : ياترى حرام اللي انا اسويه
دخل يده بجيبه وطلع اربع صور منه وبكل صوره تزيد عقدة الذنب عنده
فتح الابجوره وتكى بجنب حب حياته .. نايمه بهدوء وبكل راحه
ناظر لعيونها الناعسه تلمسها بخفة وتلمس كل جزء بوجهها
دنق وطبع قبله حنونه على جبينها
نزل راسه لرقبتها وغاص معها بأحلامها اللي يتمنى من كل قلبه انها تكون سعيده
: ربي يبقيك لي ويبقيني لك ياعبير
طلع من عند جدته وحمل ثقيل على قلبه : اه ياجدي الله يرحمك ويسامحك
شاف ضوء سياره غريبه تدخل لحوش جدته تقدم منها واستغرب من اللي جايهم بهالوقت
انتظروا البقيه...


|18-08-2014, 08:45 AM||#20|


][ فريق تطوير الزين ][


رد: رواية نافذة حب كاملة , رواية بدون ردود
تــــــــــابع
دخلت الغرفة وكان المكان سكوووووون تام دارت براسها لكرسي اختها تنهدت بهم ....متى ياهدى بتطلعي من هالحاله....
لفت للباب بتطلع بس شهقات هدى اللي مخبيه وجهها تحت البطانيه وقفتها
تقربت منها : هدااوي
هدى ببكا: سهاد خليني
سهاد بعصبيه خفيفه:لا ماني مخليتك
رفعت الغطا عن وجهها وبصراخ: تبين تشوفين حالتي اجل تمتعي فيها
سهاد: لين متى يعني وانتي بتجلسي على هالحال
هدى:لين ما انفجر لين ما اموت وش تبين مني
وقفت وهي تقرب من سهاد:علميييييني اللحين وش تبين
حل هــــــــدوء مربك من بعد الصفعه اللي تلقتها هدى من سهاد
دقيقه
دقيتين
وبعدها ارتمت بحضن سهاد وهي تنحب حظها
:قوليلهم ما ابيه قوليله هدى تكرهك ااااه ياربي
وش يبي فيني ااااه خلووني لوحدي ما ابي شي منكم اااه
..رفعت راسها لوجهه سهاد وهي تشد شعرها وتضرب كفوفها بقهر..
روحي قوليله طلييييييييييقتك ماتبييييييك
تقرب من السياره الغريبه اللي دخلت حوش بيت جدته وهو يدقق بلي فيها
فتح عيونه على وسعها لما نزل اللي كان فيها
طلال باستغراب: عمي يحيى
العم يحيى وهو يتقرب من طلال : السلام عليكم
طلال وهو في دوامة الاستغراب: وعليكم السلام هلا بالعم ارحب ..باس راسه.. تفضل ياالشيخ
ابو هدى:خالتي شريفه موجوده ببيتها
طلال : ايه تفضل تفضل
ابو هدى: زاد فضلك شوفلي الدرب
طلال : الدرب امان يالغالي
ناظر له ابو هدى:تسلم
طلال باستغراب:ربي يسلمك
,,
,,
فتح الباب الرئيسي وهز البيت بصوته: يممممممممممممه شريفه
طلعت الجده شريفه وهي متخرعه: ويه علامك علامك هزيت البيت علينا.. سكتت لما شافت اللي وراه
تقدم منها ابوهدى وباس راسها ودنق يبوس يدها بس اللي زاد من استغراب طلال ان جدته ضمة عمه بكل شوووق
فتح عيونه على صوت سطام
سطام بضحكه:مين كنت تكلم
مسح عيونه بكسل وحس بشي تحت خده تلمس هالشي وعرف انه الجوال فز بسرعه وهو يحطه باذنه: الو
سطام: ههههههههه الله يرحم حالك وشو الو
رفع الجوال قدام عيونه وشافه مغلق
رفع عينه لسطام اللي راح يدق باب الحمام على حسام: كم الساعه
سطام: قبل شوي اذن الفجر
راكان: وشوووووو
سطام: والله وقبل شوي جى اللي في الرسبشن يهاوش علي
راكان وهو يضرب جبهته: اوووووف وحنا قايلين له ساعتين بس
سطام وهو يرفس باب الحمام <يعز القارئ>: ياحيوان ترا باسويها عند الباب
فتح حسام باب الحمام <يعز القارئ> وهو يقفل سحاب بنطلونه: يا اخي بتطق الـــ30 وباقي ملافظك مثل ماهي
دفه سطام وصفق بالباب
راكان بتريقه: اعذره يا اخي اذا اشتغل عنده المرش لسانه يعوج
حسام بهدوء: اقول ياقمطي وراك ماتقوم وتفظي مرشك لان لسانك بدا يرقص
راكان:ههههههههههههههههه عجبتني والله
حسام: يالله الصبر
امريكا ..
خرج من الكلاس وهو يحس بطفش وناوي يرجع للشقه ويطنش باقي الكلاسات سمع صوت يناديه لف بيشوف مين لكنه كشر بوضوح
نوار بدلع كاذب: افا ليه هاتكشيره
جمال وعينه على الجدار اللي وراها: ما احب اسولف مع بنات غرب
انوار: ههههه تيب اعتبرني وحده من خواتك
دخل يده بجيبه واليد الثانيه شال بها كتبه: اذا ماعندك شي مهم فانا مضطر اني امشي
مشى وهو يسبها بسره
ضربت برجلها الارض وهي تتوعد فيه
بشاير: هيه شوي شوي على ارض امريكا
لفت انوار عليها: ترا ماني فايقه لك
بشاير: عشتو وش فيك ياستي
انوار : وش فيني بعد غير جمالو
بشاير بهدوء: رجعنا لهالطاري
انوار بشجع: ايه رجعنا له ولاراح امل منه ياحبيبتي انتي تعرفي اصله مين الحمد يكونو اخواله
بشاير: يعني تبيه مو لنفسه
انوار : لا رجعت لنفسه ولفلوسه وقفلي على السالفه وخلينا نروح ناكل لنا لقمه
مشت بشاير بهدوء مع انوار وحنين الماضي يرجع لها
.....اه يا انوار تمنيت من قبلك ولد خاله بس مالقيت منه الا الصد ومليت لكن قلبي مين يفهمه رغم اني ماتمنيت نــــــــــايف الا لاني حبييييييته ماتمنيته لشي ثاني....
انوار بخوف: بشوره وش فيك مكتومه
استوعبت بشاير ان تنهيداتها كانت مسموعه: هاه لا بس تعبت من المشي
انوار:اجل انتي اجلسي بـ حرم الجامعه الامامي وانا اخذ فطور من الكفتيريا والحقك
هزت بشاير راسها وافترقن
مشت بهدوء وعينها على خطوات رجولها وصلت للساحه الاماميه وجلست على واحد من كراسي الخشب وعينها على الطلاب اللي مشغولين بانفسهم
رجعت ظهرها للخلف ومدت رجليها رفعت راسها لسماء كاليفورنيا الصافيه وهي تتأملها بعمق ..غمضت عيونها وصورة نايف اللي مستحيل تنساها تمر قدامها
سبحانك ربي ما اعظمك
نزل على الدرج بسرعه وهو يسمع المؤذن بدا يصلي
لمح شي في الصاله طنش ومشى بس اللي رجعه صوت بكا طفل
:معقوله تكون سلاف
تقرب من الصاله وابتسم على المنظر اللي شافه
حياة نايمه وهي حاضنه سلاف وكل مابكت سلاف مدت لها يدها وتسكت
تقرب من الكنبه اللي نايمه عليها واشر لسلاف بيده
اطلقت سلاف ضحكتها وصرخات فرحتها
ضحك من ضحكها بس سكت بسرعه لما
فتحت حياة عيونها وهي تسمي على سلاف : وش شايفه انتي لجل تضحكي كذا
خرج سعد من الصاله بخفه من غير ماتحس فيه حياة وركض يلحق على الصلاه
لفت على صوت الباب اللي انقفل لكنها طنشت وهي تشيل سلاف وتصعد فوق لغرفتها
: حياة
لفت على امها: هلا يمه
ام خالد: وينك فيه يايمه جيت باصحيك لصلاه ولا لقيتك
ابتسمت حياة وهي تناظر لسلاف اللي بين يديها: وش نسوي البرنسيسه سلاف ماخلتني انام طول الليل وانا العب معاها
ام خالد بتعقيده: سلاف.. ليكون خالد ماجى لعبير
حياة بابتسامة حرج :لا جى امس تالي الليل وخذاها
ضحكت ام خالد لما فهمت حركات ولدها: الله يسعدهم
هاتي انتي عنك هالمفعوصه وروحي صلي وارتاحي
حياة : والله ياخوفي ترجعي ترمينها علي
ام خالد: هههههههههههه ماني راميتها هاتيها بس
عطتها سلاف اللي بكت : يمه ترا ما اعرفك
..وركضت لغرفتها..
ضحكت ام خالد على حياة وهي تحس بسعاده لما تشوف حال بنتها كذا
: الله يسعدك دنيا واخره وياخذ حقك من اللي دمر حياتك يابنتي
بتلك الامواج المتراقصه
وبتلك السفينه الشامخه
وعلى تلك التلال العاصفة
رايته يطلبني وينادي بإسمي
فتحت الباب بقوتها المعهوده : عذاااااااااااااااااااااااااااري لمـــــــــــــــــــــــــــى
فزت عذاري متخرعه: يجعلك باللي مانيب قايله طيحتي قلبي
تمغطت لمى وهي تقول ببرود: هذا حال المهابيل
تخصرت هديل وهي معصبه: تعرفون كم الساعه اللحين
لفت عذاري على الساعه اللي بجنب سريرها وشافتها 6:15 : ووواه ليه ماصحيتونا
قامت بسرعه وهي تركض للحمام
جلست لمى بكسل وهي تحك شعرها:وانتي وش معاك باقي واقفه
هديل على نفس وقفتها ناظرت للمى بعصبيه وطلعت
لمى: الحمدلله والشكر
نزلت وهي تضحك بمكر
ناظر لها جدها وقال بصوت هامس : اعوذ بالله من هالضحكه
سمعته ساره وام سطام اللي انفجرن ضحك
نطت من اخر درجه وتوجهت لطاولة الطعام اللي جالسين عليها اهلها
جلست بجنب ساره وهي تحرك حواجبها:في دقيقه بس فزوا كلهم الثنتين
الجد:بل بل ترا سمعنا صراخك من تحت
هديل بضحكه:وش اسوي خلني اتملعن عليهم شوي
ابو سطام:ايه ماحد قدك بتفطري وترجعي تنخمدي
هديل: قسم ان حياة الجامعه سكره
ساره: هههههههههه تمتعي بس في بدايتها اما اخرتها ياويل حالي عليك
كشرت هديل وجلست تاكل
انفتح الباب والكل لف بيشوف مين اللي داخل
ابوسطام : هلا هلا بلي لفانا
ابتسم راكان بهبلنه وهو يلكز حسام اللي يتثاوب بكسل
سطام : هلا فيك يالغالي
هديل : ههههههههههههههههههه يمه من وين انتم طالعين
عض راكان شفته وهو وده يسطرها بكف
الجد: كان مارجعتوا
ابو سطام: ماعليك يايبه انت كمل اكلك وحسابي معاهم بعدين
الجد: لا والله خل حسابهم علي
سطام بفجعه: يمه داخلن على الله ثم عليك فكينا من شر هالشياب
الجد: شاب راسك انت وياه بتحتمي فيها وهي مانامت الليل تحاتيكم
راكان بعد سكوت: والله راحت علينا نومه
الجد: المهم العصر ابيكم صافين عندي احتاجكم بشي
حسام :على امرك يالغالي
ناظر الجد بحسام: وانت بذات احتاجك باشياء مو شي واحد
راكان: هههههههههههه ضاعت عليك الموده
ناظر حسام لراكان من طرف عينه : تبيني اقرا عليك المعوذات يالسكني
فتح راكان عيونه على وسعها وهو يناظر لحسام اللي ضحك ومشى وخلاه
ذكــــــــــــــرى لن تمحى
فتحت عيونها بكسل وهي تحس بشي فوق صدرها ابتسمت لما عرفت وش يكون: حبيبي
مافي أي رد
: حبيبي... حبيبي...حبيبي
خالد بنعس: ليه تصحيني من الجنه اللي انا فيها
ابتسمت: حبيبي ترا الشمس طلعت وحنا باقي ماصلينا الفجر
رفع راسه من صدرها وهو يناظر لها بضحكه: نسييييييت إنا ورانا شور
ابتسمت بحرج منه وهو تدفه لجل تقوم:يلا قوم بلا كسل ولاتبي جدتي تذبحك
ناظر لها من فوق لين تحت وهي ناسيه نفسها :عبورتي
لفت له : هلا حبيبي
شافت نظراته مصوبه عليها نزلت عينها تناظر لنفسها وصرخت بحيا بس ما امداها تهرب منه الا وهو ساحبها لحضنه
صعدت لفوق وهي تسب في جاسم ونايف اللي بعدهم ماصحوا واتعبوها بصعدت الدرج
,,
,,
رفعت عصاها وضربت الباب بكل قوتها
فتح لها جاسم وهو لابس ومتكشخ وعطره معبي المكان: يابعدي يايمه ليه متعبه نفسك
الجده هيا بنظره ناريه: لا والله كان خمدت ولاصحيت
جاسم: ههههه افا انام واخلي الشغل
الجده هيا: ايه العب علي بس.. انقلع انزل افطر لين ما اصحي نويف
باس راسها : على خشمي
توجهت لغرفة نايف وسوت نفس ماسوت بباب جاسم بس ماجاها أي رد
فتحت الباب ولفحتها برودة المكان
دخلت وتوجهت لنافذه سحبت الستاره منها : ناااااايف
فتح عيونه منزعج من نور الشمس اللي عاكسته النافذه
: اااخ ياجسمي
الجده هيا وهي تقرب من سريره وتأشر بعصاها على وجهه: ايه من ثقل النوم
فز مفوجع : يمه من وين طلعتي
الجده هيا: من جيبك اقول قم بس
قام وهو يضحك على عصبية جدته : ان شاء الله هذا انا قمت
الجده هيا : صليت الفجر
نايف : ايه الحمدلله صحيت على وقتها وصليت...
الجده هيا: اجل خف يدك لجل تلحق على الشركه ابوك اتصل معصب
: دقايق وبكون عنده ...دخل الحمام ..
مشت بتطلع بس جذبها شي على التسريحه تقربت منها وتنهدت بهم من اللي شافته
هل سيغرق في عشق تلك اللعينه ام سيصمد لتركها؟؟''
امريـــكا.......
ضحكت بشاير على سوالف سوسن
سوسن: هههههههه اه ياقلبي عاد راشد اخوي لما شافني اكلت الرجال اللي غازلني جى وباس راسي قدام كل الملا
انوار بغرور: اففف عاد راشد ذا ما انبلع لي مره
بشاير بضحكه: وانتي من وين تعرفيه
انوار: لما كنا بالسعوديه رحت عند هالهبله ..تاشر على سوسن.. وصادفته عند مدخل البيت ولما شافني قال ..ثخنت صوتها لجل تقلده... يا اختي تراك غلطانه بالبيت
سوسن : هههههههههههههههههههههههههههههههههه
من جد يقول لـ أمي لما شفتها فكرتها رايحه لعرس
انوار بتكشيره: قروي وش نسوي معاه
بشاير بضحكه: بس تبين الصدق معاه حق يا انوار انتي تبالغبين مره بالعبايه وفوق ذا كله تفتشين عن وجهك وهو مليان مكياج
انوار: انا ما اشوف فيها شي
سوسن: لا فيها وبعدين ناظري السعوديين اللي يدرسون هنا الكل مستصغرينك
انوار وهي تناظر لهم بقرف: اجل تبوني البس مثلكم
ناظرت بشاير بلبسها اللي كان بنطلون واسع وبلوزه طويله لين الركبه باكمام طويله وايشارب مغطي كل راسها ماعاد وجهها الخالي من المكياج وناظرت لسوسن اللي كانت طريقة لبسها مثلها: وش فيه لبسنا
انوار: لا وووووع
سوسن وهي تكش على انوار: اجل خليك على ما انتي عليه
ناظرت لها انوار بقهر وسكتت
ضحكت بشاير على مناقرهم اللي مايخلص
,,,
انوار بنت جميلة ومن عايلة معروفه بالسعوديه هي وحيدة امها وابوها لكن اشغالهم عنها يحسسها بالوحده مستهينة بأشياء كثيره وتسوي اللي براسها بس قلبها ابيض وطيبه وقت الجد ماتخاف من شي وتكون قد كلمتها
سوسن بنت فالتها ومن عايلة غنيه ومحافظه قلبها طيب وحبوبه وهي صديقة انوار من المتوسط تحاول بكل جهدها انها تغير انوار للاحسن وماتيأس ابدا لسانها طويل ووقت الحق حق
بشاير بنت هاديه وساعات تكون شقيه قلبها طيب وابسط شي يسعدها امها لبنانيه وابوها سعودي بس امها وابوها مطلقين من زمان وهي حاليا ساكنه بامريكا مع امها اللي لو تلف الدنيا ماتلقى مثلها امنيتها من وهي صغيره تشوف ابوها اللي مايسأل عنها ولافكر انه حتى يشوفها
,,,
جالس بالوبي ويشرب قهوه وهو يقرا كل المستندات اللي بيده
تقدم منه رجل في نهاية الاربعينات من عمره
:السيد طلال
رفع عادل عينه وهو يرشف من القهوه نزل القهوه على الطاوله ورجع ناظر للرجال: نعم انا السيد طلال ولكن انت من تكون
الرجل براحه: انا المندوب من شركة تاماوا بلندن وادعى السيد جينفر
عادل بابتسامه: اووه السيد جينفر اهلا اهلا اجلس استرح
جلس الرجل وعلامة الراحه بانت بوجهه
طلب عادل له كوب قهوه وهو يناظر له بابتسامه تخفي وراها الكثيييييييير
احــــــــلام مستهلــــــــكه
دخل الشقه ورمى نفسه بتعب على الكنبه سمع صوت في الحمام وعرف انه خليفه
حط يده على عيونه وهو يحاول انه ينام رن جواله رفع يده عن عينه وسحب الجوال من على الطاوله فتح الرسائل الوارده وشافها من خليفه
...جممول وينك اللحين اذا خلصت محاضراتك لاترجع الشقه لين ماتدق علي..
سمع صوت باب الحمام انفتح رفع راسه وقال بضحكه: يعني انت بتلعب علـــ ......
فتح عيونه على وسعها من الصدمه
: وش فيك منصدم ماتبي تسلم علي ولا ما اشتقت لي
انتهــــــــــى


|مواقع النشر (المفضلة)|
|الكلمات الدلالية (Tags)|
|بدون, جب, ردود, رواية, نافذة, كاملة|
|المواضيع المتشابهه|
|الموضوع|
|رواية الدراما الكورية School teens كاملة 2014 , روايات بدون ردود , رواية كورية|
|رواية لو سألتي الورد وهو ما بين ايديك أقطعك ؟ بيقول لك عمري فداك كاملة 2014 , روايه بدون ردود|
|رواية بين الامس واليوم كاملة 2014 , روايات بدون ردود , رواية انفاس قطر|
|رواية عرفتها بنت و ودعتها ولد كاملة ٢٠١٤ , رواية واقعيه|
|رواية كبرياء أمرأه وحب رجل كاملة ٢٠١٤ , روايه ممتعه , رواية رومانسيه|
|أدوات الموضوع|
|انواع عرض الموضوع|


رواية نافذة حب كاملة , رواية بدون ردود